Dančovov dom

**Dančovov dom** () je meštiansky dom z konca 18. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

## Iné názvy
Budova je známa aj ako **Dom Georgiho Dančova – Zografinu** (),

## Lokalita
Dančovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv na križovatke ulíc „Christo Peev“ () a „Kiril Nektariev“ ().

## Dejiny a súčasnosť
Budova bola postavená koncom 18. storočia. V 60. rokoch 19. storočia na budove prebehlo niekoľko stavebných úprav, ktoré sa dotkli prevažne fasády smerujúcej do dvora. Po oslobodení Bulharska v roku 1878 v dome žil významný bulharský umelec a revolucionár Georgi Dančov – Zografina a práve po ňom je dnes dom pomenovaný. V roku 1998 budova získala štatút kultúrnej pamiatky národného významu. Neskôr prebehla reštaurácia budovy a po reštaurácii bol dom nejaký čas využívaný ako medzinárodné stredisko pre výuku profesionálov v sfére konzervácie budov.

## Charakteristika
Stavba predstavuje nesymetrický obrodenecký obytný dom plovdivského typu. Nesie však niektoré znaky prechodu k symetrickej schéme obrodeneckého domu. Budova má celkovo tri poschodiadve nadzemné a jedno podzemné. Na fasádach smerujúcich do ulíc sa na druhom poschodí nachádzajú arkierové časti, ktoré sú predĺžením izieb. Na fasádach na prvom poschodí sa taktiež nachádzajú malé arkierové časti, ktorými sú pozorovateľne s výhľadom do obidvoch ulíc s ktorými susedia fasády domu. Do dvoru sa vstupuje z ulice cez nízky portál. Vo väčších z izieb sa do súčasnosti zachovali originálne drevené stropy zdobené drevorezbou.

## Štatút a dôvod pamiatkovej ochrany
Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č. 25 z roku 1998, pričom ako dôvod ochrany boli uvedené umelecká, architektonická a historická hodnota budovy. Názov budovy ako je uvedený na zozname kultúrnych pamiatok národného významu je *Dančovata kăšta* (, doslova *Dančovov dom*).

## Zaujímavosti
* Georgi Dančov – Zografina po ktorom je dom pomenovaný bol významný bulharský revolucionár, spolubojovník Vasila Levského, umelec, jeden z prvých bulharských profesionálnych fotografov a verejný činiteľ. Bol autorom prvého portrétu Vasila Levského.
* Budova bola reštaurovaná pomocou autentických technológií v rámci spoločného projektu na ktorom sa podieľala plovdivská radnica ako aj Komora remesiel z nemeckého Koblenzu. Projekt bol financovaný nemeckým Spolkovým ministerstvom pre hospodársku spoluprácu a rozvoj ().

## Galéria

Plovdiv-2020-08-GeorgiDanchovZografinaHouse06.jpg|celkový pohľad na severnú fasádu budovy smerujúcu do ulice „Christo Peev“
Plovdiv-2020-08-GeorgiDanchovZografinaHouse02.jpg|pohľad na budovu zo severovýchodu
Plovdiv-2021-02-DanchovHouse01.jpg|celkový pohľad na západnú fasádu budovy
Plovdiv-2020-08-GeorgiDanchovZografinaHouse07.jpg|celkový pohľad na severnú a západnú vrchnú arkierovú časť budovy
Plovdiv-2020-08-GeorgiDanchovZografinaHouse03.jpg|pohľad na vchod do budovy a jednu z arkierových pozorovateľní
Plovdiv-2020-08-GeorgiDanchovZografinaHouse04.jpg|detailný pohľad na časť severnej fasády
Plovdiv-2020-08-GeorgiDanchovZografinaHouse08.jpg|detailný pohľad na časť západnej fasády
Plovdiv-2021-02-DanchovHouse02.jpg|detailný pohľad na arkierovú pozorovateľňu v západnej fasáde
Plovdiv-2020-08-GeorgiDanchovZografinaHouse01.jpg|informačná tabuľa


## Referencie

## Iné projekty

Kategória:Stavby v Plovdive
Kategória:Domy v Plovdive
Kategória:Kultúrne pamiatky v Bulharsku
Kategória:Kultúrne inštitúcie v Bulharsku